作者:張說
標題:李工部輓歌三首
內容:錦帳為郎日，金門待詔時。楊宮先上賦，柏殿幾連詩。瞬息琴歌斷，淒涼簫挽悲。那堪霸陵岸，回首望京師。宅兆西陵上，平生雅志從。城臨丹闕近，山望白雲重。會葬知元伯，看碑識蔡邕。無由接神理，揮涕向青松。常時好賓客，永日對絃歌。是日歸泉下，傷心無奈何。墓庭人已散，祭處鳥來過。碑石生苔蘚，榮名豈複多。